b'\n_START_ARTICLE_\nForhindringsl\xc3\xb8b (atletik)\n_START_PARAGRAPH_\nAtletikkens forhindringsl\xc3\xb8b afvikles som udgangspunkt over 3000 meter, det vil sige syv en halv omgang p\xc3\xa5 en 400 meter bane. Den f\xc3\xb8rste halv runde vil l\xc3\xb8berne ikke m\xc3\xb8de nogen forhindringer, men i hver af de syv resterende omgange vil de st\xc3\xb8de p\xc3\xa5 4 forhindringer udover vandgraven, 35 forhindringer skal forceres, 28 bomme og syv gange over vandgraven. For ungdom og veteraner er distancen dog kun 2000 meter. Standardreglerne for h\xc3\xb8jden af bommene er for m\xc3\xa6nd 914 mm (en engelsk yard) og for kvinder 762 mm, i mods\xc3\xa6tning til eksempelvis h\xc3\xa6kkel\xc3\xb8b st\xc3\xa5r bommene fast, s\xc3\xa5 man ikke v\xc3\xa6lter dem i tilf\xc3\xa6lde af n\xc3\xa6rkontakt._NEWLINE_Den danske rekord er p\xc3\xa5 8.23.56 og indehaves af Flemming Jensen, Frederiksberg IF. Den er sat tilbage i sommeren 1987. Siden har der ikke v\xc3\xa6ret nogle l\xc3\xb8bere i samme klasse i disciplinen, der er blevet domineret af folk som Peder Troldborg, Morten Tjalve og Poul Gren\xc3\xa5. Steen Walter, Sparta, fors\xc3\xb8gte i 2006 at kvalificere sig til EM p\xc3\xa5 3000 m, men uden held.'